**15. sastanak Vijeća poslijediplomskog studija TRIBE**

**22. rujna 2015.**

**Zapisnik**

**Dnevni red:**

1. Produženje natječaja za upis u prvu godinu za HRZZ doktorande
2. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Hrvatska zaklada za znanost (HRZZ) raspisala je natječaj za financiranje bruto II plaće doktoranda, kojem je rok za prijavu 1. listopada 2015. U okviru tog natječaja doktorandi se trebaju upisati na poslijediplomski studij za koji je natječaj raspisan u kalendarskoj godini 2015., a kandidat treba biti upisan u akademsku godinu 2015/2016. Zbog toga je jednoglasno odlučeno da se aktualni natječaj za upis u prvu godinu studija produlji do 31. prosinca 2015. samo za HRZZ doktorande, za koje je navedeno da od 1. siječnja 2016. trebaju imati zasnovan radni odnos u ustanovi u kojoj će biti primljeni za rad.

Nakon konzultacija s referadom za Poslijediplomski studij dogovoreno je da će se na mrežne stranice studija TRIBE postaviti sljedeća obavijest:

*Vijeće poslijediplomskog doktorskog studija Translacijska istraživanja u biomedicini (TRIBE) donijelo je na svojoj sjednici od 22. rujna 2015. odluku o produljenju natječaja za upis u studij TRIBE u akademskoj godini 2015/2016 zaključno s datumom 31. prosinca 2015. Razlog za produljenje natječaja za prijave jest natječaj Hrvatske zaklade za znanost (HRZZ) za doktorande koji se, ukoliko se dodjele mentorima na Medicinskom fakultetu u Splitu, trebaju upisati na doktorski studij u akademskoj godini 2015/2016. Stoga se produljenje natječaja odnosi samo na kandidate koji će se zaposliti kao doktorandi na HRZZ projektima.*

**Ad 2.**

U tijeku je izrada rasporeda za drugu godinu studija TRIBE u akademskoj godini 2015/2016.

Zapisnik vodila: Livia Puljak; trajanje sastanka: 13:30 – 14:30